STA ไตรมาส 1 กำไรนิวไฮ หลังโตเกือบ 6 เท่าตัว พ่วงแจกปันผล 1 บ. XD 25 พ.ค.นี้
STA ประกาศกำไรไตรมาส 1 นิวไฮ เติบโตตเกือบ 6 เท่าตัว พร้อมพ่วงแจกปันผล 1 บ. XD วันที่ 25 พ.ค.นี้
STA ประกาศกำไรไตรมาส 1 นิวไฮ เติบโตตเกือบ 6 เท่าตัว พร้อมพ่วงแจกปันผล 1 บ. XD วันที่ 25 พ.ค.นี้
12 พ.ค. 2564

บริษัท ศรีตรังแอโกรอินดัสทรี จำกัด (มหาชน) หรือ STA รายงานผลการดำเนินงานประจำไตรมาส 1/2564 สิ้นสุด 31 มี.ค.2564 ดังนี้

ทั้งนี้การเติบโตดังกล่าวส่งผลให้ไตรมาส 1/2564 บริษัทสร้างกำไรสุทธิสูงสุดเป็นประวัติการณ์อีกครั้งที่ 5,958.5 ล้านบาท โดยผลประกอบการไตรมาสดังกล่าว เพิ่มขึ้นเนื่องจากในไตรมาสแรกของปี 2564 บริษัทฯ มีรายได้รวม อยู่ที่ 31,579.5 ล้านบาทเติบโตร้อยละ 80.6 จากช่วงเดียวกันเมื่อปีก่อน โดยรายได้จากธุรกิจยางธรรมชาติคิดเป็นสัดส่วนร้อยละ 51.0 ของรายได้จากการขายและบริการ อยู่ที่ 16,088.6 ล้านบาท เติบโตร้อยละ 18.0 จากช่วงเดียวกันเมื่อปีก่อน อันเนื่องมาจากราคาขายเฉลี่ยที่ปรับเพิ่มสูงขึ้นร้อยละ 10.3 จากช่วงเดียวกันเมื่อปีก่อนตามราคายางธรรมชาติในตลาดโลกที่ปรับเพิ่มสูงขึ้นอย่างต่อเนื่องเช่นเดียวกับสินค้าโภคภัณฑ์อื่น ผสานกับปริมาณการขายที่ฟื้นตัวอย่างเห็นได้ชัดอยู่ที่ 326,183 ตัน เติบโตร้อยละ 7.0 จากช่วงเดียวกันเมื่อปีก่อน และ 19.3 จากไตรมาสก่อนทำให้บริษัทฯ มีโอกาสทางธุรกิจที่ดีและสามารถเติบโตได้ไปพร้อมกับการฟื้นตัวของสภาวะตลาด สะท้อนได้จากกำไรขั้นต้นของธุรกิจยางธรรมชาติที่ปรับตัวดีขึ้นอย่างมากอยู่ที่ร้อยละ 11.2
ขณะที่บริษัทประกาศจ่ายเงินปันผลงวดดำเนินงานวันที่ 1 ม.ค. 2564 ถึงวันที่ 31 มี.ค. 2564  และกำไรสะสมวันที่ไม่ได้รับสิทธิปันผล (XD) 25 พ.ค. 2564 อัตราการจ่ายปันผลเป็นเงินสด 1.00 บาทต่อหุ้น วันที่จ่ายปันผล 11 มิ.ย. 2564